מופע שנות ה-90 (סדרת טלוויזיה)

מופע שנות ה-90 (באנגלית: That '90s Show) היא סדרת טלוויזיה אמריקאית מסוגת הקומדיית מצבים תקופתית שעלתה לשידור בנטפליקס ב-19 בינואר 2023, וגררה ביקורות שליליות רבות. הסדרה היא ספין אוף המשכי של מופע שנות ה-70 שעלתה לשידור בשנת 1998 וזכתה לפופולריות רבה שתרמה להתפתחות קריירת המשחק של צוות האנסמבל שעמד בראשה. חלק משחקני סדרת המקור שבים לגלם דמויות מוכרות.

בפברואר 2023 נטפליקס הודיעו שהסדרה תחודש לעונה שנייה.

תקציר העלילה 
במהלך שנות ה-90, ליה פורמן (בתם של אריק ודונה מסדרת המקור), מבקרת בוויסקונסין את סבה וסבתה (רד וקיטי מסדרת המקור) ומתחברת עם קבוצה של צעירים מקומיים.

שחקנים ודמויות

דמויות ראשיות 
 קורטווד סמית' בתור רד פורמן. סבא של ליה. אבא של אריק.
 דברה ג'ו רופ בתור קיטי פורמן. סבתא של ליה. אמא של אריק.
 קיילי הופ האברדה בתור ליה פורמן. הנכדה של רד וקיטי. הבת של אריק ודונה.
 אשלי אופדרהייד בתור גוון. הבת של סטיבן הייד (דני מסטרסון).
 מייס קורונל בתור ג'יי קלסו, הבן של מייקל קלסו וג'קי ברקהארט.
 מקסוול אייסי דונובן בתור נייט, האח-למחצה הגדול של גוון.
 ריין דוי בתור אוזי. הומוסקסואל.
 סם מורלוס בתור ניקי, החברה של נייט.

דמויות אורח 
 טופר גרייס בתור אריק פורמן. אבא של ליה. הבן של רד וקיטי.
 לורה פריפון בתור דונה פינסיוטי. אמא של ליה.
 אשטון קוצ'ר בתור מייקל קלסו. אבא של ג׳יי.
 מילה קוניס בתור ג'קי ברקהארט. אמא של ג׳יי.
 וילמר ולדראמה בתור פז.

סקירת פרקים

הפקה

פיתוח 
באוקטובר 2021 נטפליקס הזמינה את עונתה הראשונה של הסדרה, בהשתתפותם של קורטווד סמית' ודברה ג'ו ראפ ששבים לגלם את בני הזוג רד וקיטי פורמן מ"מופע שנות ה-70"; יוצריה של הסדרה-האם, בוני טרנר וטרי טרנר, שבים ככותבים ומפיקים ביחד עם בתם לינדסי טרנר.

ליהוק 
בפברואר 2022 התפרסם שלקבוצת הצעירים החדשה שתוביל את הסדרה לוהקו קיילי הופ האברדה, אשלי אופדרהייד, מייס קורונל, מקסוול אייסי דונובן, ריין דוי וסם מורלוס. באפריל 2022 נודע ששחקנים נוספים מסדרת המקור ישובו לגלם דמויות מוכרות בתפקידי אורח ובהם טופר גרייס, אשטון קוצ'ר, וילמר ולדראמה, מילה קוניס ולורה פריפון. דני מסטרסון לא לוהק בחזרה לתפקיד סטיבן הייד מכיוון שבשנים שטרם הפקת הסדרה הוגשו נגדו תלונות בעוון תקיפות מיניות ועמד למשפט באשמת מעשי אונס. במאי 2022 נודע שטומי צ'אנג ישוב לגלם את דמותו של ליאו ההיפי מהסדרה-האם.

קישורים חיצוניים

הערות שוליים 

תוכניות טלוויזיה באנגלית
סדרות ספין-אוף אמריקאיות
קומדיות מצבים אמריקאיות
סדרות טלוויזיה אמריקאיות שעלו לשידור בשנות ה-2020